आमतौर पर टीवी शो सभ के प्रसारण के समय पहिले से निश्चित होखे ला। मने की ई कब देखावल जाई ई तय होला आ धारावाहिक शो (जिनहन के अब सीरीज भा टीवी सीरीज कहल जाए लागल बा) हप्ता में क दिन आ कहिया केतना बजे से केतना बजे तक देखावल जाई ई पहिले से घोषित रहे ला। आमतौर पर ई शो एक के बाद एक सीरीज में होखे लें आ हर एक हिस्सा के एपिसोड कहल जाला। अमेरिका आ कनाडा में कई गो एपिसोड वाला शो भा धारावाहिक कार्यक्रम बीचा में ब्रेक ले के फिर से देखावल जाए पर सीजन में बाँटल जालें। हालाँकि, ब्रिटिश अंग्रेजी में सीरीज के मतलब उहे होखे ला जे अमेरिका आ कनाडा के सीजन के मतलब होला।